มติ อ.ก.พ.ศธ.ไล่-ปลดออก 4 ข้าราชการ
ชินภัทร ทุจริตฟุตซอล-3 รายผิดวินัยร้ายแรง เปิดยื่นอุทธรณ์ 30 วันเมื่อวันที่ 12 พ.ค.นายประเสริฐ บุญเรือง ปลัดกระทรวงศึกษาธิการ ในฐานะโฆษกกระทรวงศึกษาธิการ (ศธ.) เปิดเผยว่า ที่ประชุม อ.ก.พ. กระทรวงศึกษาธิการได้พิจารณาลงโทษวินัยข้าราชการ ศธ. กรณีประพฤติผิดทางวินัย พร้อมทั้งมีมติเป็นเอกฉันท์ให้ไล่ออก 3 ราย และปลดออกจากราชการ 1 ราย ดังนี้1.ดร.ชินภัทร ภูมิรัตน อดีตเลขาธิการคณะกรรมการการศึกษาขั้นพื้นฐาน (กพฐ.) กรณีถูกกล่าวหากระทำการทุจริตในการจัดสรรงบประมาณรายจ่ายประจำปี พ.ศ.2555 (งบแปรญัตติ) ให้กับสำนักงานเขตพื้นที่การศึกษา (สพท.) จังหวัดนครราชสีมาในการจัดซื้อจัดจ้าง ปรับปรุงสนามกีฬาพร้อมอุปกรณ์ หรือสนามฟุตซอล มีลักษณะมุ่งหมายมิให้มีการแข่งขันราคาอย่างเป็นธรรมเพื่อเอื้อแก่ผู้เข้ารับการเสนอราคารายใดรายหนึ่ง ให้เป็นผู้มีสิทธิ์ทำสัญญากับหน่วยงานของรัฐและการก่อสร้างไม่ได้มาตรฐานตามรูปแบบรายการ ก่อนหน้านี้ ดร.ชินภัทรได้ถูกลงโทษปลดออกจากราชการกรณีสอบคัดเลือกบุคคลเพื่อบรรจุแต่งตั้งเข้ารับราชการในตำแหน่งครูผู้ช่วยสังกัดสำนักงานคณะกรรมการการศึกษาขั้นพื้นฐาน (สพฐ.) ไปแล้ว เมื่อวันที่ 13 ม.ค.2556 เนื่องจากไม่ปฏิบัติตามระเบียบทางราชการปลัด ศธ. กล่าวอีกว่า 2.นางญาณกร จันทหาร ถูกกล่าวหาว่ากระทำผิดวินัยอย่างร้ายแรงในเรื่องเมื่อครั้งดำรงตำแหน่งผู้อำนวยการศูนย์การศึกษาพิเศษเขตการศึกษา 5 จังหวัดสุพรรณบุรี ได้ทำการทุจริตในการดำเนินโครงการและใช้จ่ายเงินโครงการพัฒนาการจัดการศึกษาสำหรับบุคคลออทิสติกปี 2558 และโครงการพัฒนาผู้บริหารศูนย์การศึกษาพิเศษ สังกัดสำนักบริหารงานการศึกษาพิเศษ ไม่เป็นไปตามมติคณะกรรมการบริหารกองทุนส่งเสริมพัฒนาการศึกษาสำหรับคนพิการ3.นางทัศนีย์ บุญยนนท์ ถูกกล่าวหาทำหน้าที่รับผิดชอบการเงิน 4 มูลนิธิ ได้แก่ มูลนิธินิวัติไกรฤกษ์ มูลนิธิการศึกษาร่มเกล้า มูลนิธิตาเฮอร์สยามวาลาเพื่อการศึกษา และมูลนิธิภัตตาหารวัดบรมวงศ์อิศรวราราม โดยเจตนาเอาเงินมูลนิธิทั้ง 4 แห่ง มาเป็นของตนเป็นเงินกว่า 4 ล้านบาท เป็นการกระทำที่ปราศจากเหตุอันอ้างได้ตามกฎหมาย ถือเป็นการปฏิบัติหน้าที่โดยมิชอบทั้ง 3 คนต้องคืนเงินบำนาญที่รับไปทั้งหมด นับแต่วันนี้เป็นต้นไปสำหรับรายที่ 4.นายบุญสืบ เทียมหยิน นักทรัพยากรบุคคลชำนาญการพิเศษ สพฐ.ถูกกล่าวหาว่ากระทำผิดวินัยร้ายแรง เนื่องจากได้รับแต่งตั้งให้เป็นคณะกรรมการตรวจรับพัสดุ มีหน้าที่ตรวจสอบความถูกต้องของขั้นตอนการประมวลผลแบบทดสอบตามข้อกำหนดและเงื่อนไข แต่กับฝ่าฝืนไม่ปฏิบัติตามข้อกำหนดและเงื่อนไข ทำให้การสอบครูผู้ช่วยของ สพฐ.ได้รับความเสียหาย จึงให้ปลดออกจากราชการ โดยข้าราชการทั้ง 4 รายสามารถยื่นอุทธรณ์นับแต่วันที่มีการลงนามในคำสั่งไล่ออกและปลดออกภายใน 30 วัน.
ที่ประชุม อ.ก.พ. กระทรวงศึกษาธิการได้พิจารณาลงโทษวินัยข้าราชการ ศธ. กรณีประพฤติผิดทางวินัย พร้อมทั้งมีมติเป็นเอกฉันท์ให้ไล่ออก 3 ราย และปลดออกจากราชการ 1 ราย
กระทรวงศึกษาธิการ,ให้ออกจากราชการ,ประพฤติผิดทางวินัย,ปลดออกจากราชการ,อ.ก.พ.,ทุจริตในหน้าที่,ข่าววันนี้,การศึกษา